joelniklaus/EU_Wikipedias huggingface dataset:
Κοσμάς Τσαντσάνογλου

Ο Κοσμάς Τσαντσάνογλου ήταν πρωτοπόρος της ραδιοφωνίας στην Ελλάδα και ο πρώτος τεχνικός ραδιοφωνικού σταθμού. Εργάστηκε στον πρώτο ραδιοφωνικό σταθμό της Ελλάδας, το Ράδιο Τσιγγιρίδη.

Ο Κοσμάς Τσαντσάνογλου εργάζονταν ως τεχνικός στο εργαστήριο επισκευής ραδιοφώνων του Κλήμη Έπογλου, προμηθευτή του Ράδιο Τσιγγιρίδη,  το πρώτο εργαστήριο του είδους του στη Θεσσαλονίκη. Κατείχε πτυχίο ηλεκτρολογίας, ωστόσο ως ραδιοτεχνίτης ήταν αυτοδίδακτος. Λόγω των γνώσεών του επί της πρακτικής λειτουργίας του ραδιοφώνου, προσελήφθη από το Χρίστο Τσιγγιρίδη το 1929 προκειμένου να τον βοηθήσει στη λειτουργία του πρώτου ραδιοφωνικού σταθμού. Εκεί, ανέλαβε την τεχνική διεύθυνση του σταθμού. 

Εκείνη τη χρονιά η Γερμανία είχε αρχίσει να αντικαθιστά τους παλιούς πομπούς μεσαίων κυμάτων με άλλους ισχυρότερους. Ο Χρίστος Τσιγγιρίδης, με την οικονομική ενίσχυση του αδερφού του, Νίκου και βάζοντας υποθήκη το σπίτι του, προέβη στην αγορά του ραδιοφωνικού πομπού της γερμανικής πόλης Μουλάκερ. Του πομπού αυτού ανέλαβε υπεύθυνος ο Κοσμάς Τσαντσάνογλου, μετά την εγκατάστασή του από το Γερμανό μηχανικό Δρ. Χανς Κράουτερ.

Ο τεχνικός Κοσμάς Τσαντσάνογλου παρέμεινε στη θέση του στο ραδιοφωνικό σταθμό μέχρι και την διακοπή  της λειτουργίας του, λόγω αναγκαστικής απαλλοτρίωσης, στο τέλος του 1946, οπότε εξαναγκάζεται να θέσει σε λειτουργία τον Αγγλικό στρατιωτικό πομπό MARCONI C-43 250 watt, στην εγκατάσταση βραχέων ΤΤΤ στη Δόξα Τριανδρίας , με τον οποίο εγκαινιάζεται την 1η Μαρτίου 1947 ο κρατικός πλέον Ραδιοσταθμός Θασσαλονίκης του ΕΙΡ, με στούντιο στο Σπίτι του Στρατιώτη στο στρατιωτικό θέατρο της πόλης . Παρότι είχε δοθεί η υπόσχεση ότι όλοι οι υπάλληλοι του Ράδιο Τσιγγιρίδη θα προσλαμβάνονταν στον κρατικό ραδιοσταθμό, κάτι τέτοιο δεν συνέβη ποτέ με μόνη εξαίρεση τον τεχνικό βοηθό Απόστολο Κωσταντέλλη.

Άλλες Πληροφορίες 
Γεννημένος σε ένα ελληνικό χωριό της Καππαδοκίας, ο Κοσμάς Τσαντσάνογλου άφησε μόνος του το σπίτι του στην ηλικία των 12 ετών και πήγε στην Αλεξάνδρεια της Αιγύπτου. Εκεί πέρα, σπούδασε και έζησε έως ότου τον ανακάλυψε η αδερφή του και μετακόμισε στη Θεσσαλονίκη.

Πηγές
 Πλέχοβα, Όλγα: Το πρώτο Ελληνικό ραδιόφωνο... και το πρώτο των Βαλκανίων, εκδ. Μπαρμπουνάκης 2002, ISBN 960-267-107-6
 Κίσκιλας Παναγιώτης: Μέρες Ραδιοιφωνίας, αυτοεκδ. Αθήνα 2003 ISBN 978-960-93-6151-4
 Αδαμίδης Αργύρης: Το Ραδιόφωνο του Χθές, εκδ. Α' ΤΕΙ Θεσ/νικης 2008  ISBN 978-960-287-100-3
 Όλγα Τσαντσάνογλου, εγγονή του υποφαινόμενου

Πρωτοπόροι του ραδιοφώνου στην Ελλάδα
Καππαδόκες Έλληνες
Beriev Be-200

Το Be-200 είναι ένα αμφίβιο αεροσκάφος πολλαπλών ρόλων που αναπτύχθηκε από την Ρωσική Beriev Aircraft Company σε συνεργασία με την Irkut.

Εξέλιξη και Επιχειρησιακή Ιστορία 

Η βασική έκδοση του Be-200 χρησιμοποιείται σε ρόλους αεροπυρόσβεσης. Η Beriev επίσης προσφέρει εκδόσεις με συμπιεζόμενη καμπίνα τόσο για μεταφορά επιβατών όσο και μεταφορά φορτίου, αποστολές περιπολίας και έρευνας και διάσωσης, καθώς επίσης και μια έκδοση ανθυποβρυχιακού πολέμου.

Το Be-200 έκανε την πρώτη του πτήση στις 24 Σεπτεμβρίου 1998 από το αεροδρόμιο της Irkutsk Aviation and Production Company και στις 10 Σεπτεμβρίου του 1999 πραγματοποίησε την πρώτη του απογείωση από το νερό (αποθαλάσσωση) στο Ταγκανρόγκ της Μαύρης Θάλασσας.

Πρώτος πελάτης του Be-200 υπήρξε το Ρωσικό Υπουργείο Εκτάκτων Καταστάσεων το οποίο παράγγειλε επτά αεροσκάφη της έκδοσης Be-200ChS, για την ανάληψη αποστολών εναέριας πυρόσβεσης, έρευνας και διάσωσης, αεροδιακομιδής ασθενών και μεταφοράς φορτίου.

Το δεύτερο Be-200 απογειώθηκε από το αεροδρόμιο της Irkutsk Aviation and Production Company στις 27 Αυγούστου 2002. Ήταν κατασκευασμένο στην έκδοση – ChS και έφερε τον απαραίτητο εξοπλισμό του απαιτούσαν οι προδιαγραφές του Ρωσικού Υπουργείου Εκτάκτων Καταστάσεων. Το πρώτο αεροσκάφος παραγωγής πέταξε πρώτη φορά στις 17 Ιουνίου 2003.

Το 2001, στα πλαίσια του προγράμματος προώθησης, το αεροσκάφος παρουσιάστηκε σε δύο μεγάλες εκθέσεις στην περιοχή του Ειρηνικού, στην Διεθνή Ναυτική και Αεροδιαστημική Έκθεση LIMA '01, στην Μαλαισία, και στην Κορεατική Αεροδιαστημική και Αμυντική Έκθεση KADE '01, στην Νότια Κορέα.

Το αεροσκάφος παρουσιάστηκε επίσης στο Διεθνές Αεροπορικό Σόου του Λε Μπουρζέ στην Γαλλία.

Το 2002, το Be-200 συμμετείχε σε διεθνείς αεροπορικές εκθέσεις, ενώ πραγματοποίησε επιδείξεις των δυνατοτήτων του σε πιθανούς αγοραστές στην Γαλλία και την Ελλάδα.

Το πρόγραμμα του Be-200 εξετάστηκε επίσης από την Ευρωπαϊκή EADS ως προοπτική προώθησης του στη διεθνή αγορά χρησιμοποιώντας όμως τους γερμανικούς κινητήρες Rolls-Royce Deutschland BR-715.

Το Beriev προωθείται από δύο στροβιλοκινητήρες διπλής ροής, τύπου D-436TP με μέγιστη ώση 15000 kg . Επίσης το αεροσκάφος είναι εξοπλισμένο με βοηθητικό ηλεκτροπαραγωγό στοιχείο (APU) τύπου TA12-60.  Για καλύτερο έλεγχο των κινητήρων υπάρχει και ψηφιακό σύστημα ελέγχου (FADEC).

Το 2007 η Ινδονησία εξέφρασε το ενδιαφέρον να αγοράσει δύο αεροσκάφη για αποστολές αεροπυρόσβεσης. Το 2006 είχε δανειστεί δύο Be-200 για τον ίδιο σκοπό, χρησιμοποιώντας τα στην Σουμάτρα και το Καλιμαντάν. Επίσης, αεροσκάφη Be-200 εστάλησαν από την ρωσική κυβέρνηση στην Ελλάδα, στα πλαίσια της διεθνούς βοήθειας, όπου χρησιμοποιήθηκαν για την κατάσβεση των καταστροφικών δασικών πυρκαγιών του Ιουλίου και του Αυγούστου.

Πηγές

Εξωτερικοί σύνδεσμοι 

 To Be-200 στην επίσημη ιστοσελίδα της Beriev
 To Be-200 στο aerospace-technology.com
 To Be-200 στο militaryaviation.eu
 To Be-200 στο airliners.net
 Φωτογραφίες του Be-200 στο airliners.net
 Βίντεο του Be-200 στο flightlevel350.com
 Αμφίβιο αεροσκάφος πολλαπλού ρόλου στο redstar.gr

Αμφίβια αεροσκάφη
Πυροσβεστικά αεροσκάφη
Αεροσκάφη ναυτικής συνεργασίας
Αμερικανικό Όπεν

Το Αμερικανικό Όπεν (αγγλικά: United States Open Tennis Championships ή U.S. Open) είναι ένα από τα τέσσερα συνολικά τουρνουά Γκραν Σλαμ στην αντισφαίριση, το τελευταίο χρονικά κατά τη διάρκεια της χρονιάς, το οποίο διοργανώνεται στις Ηνωμένες Πολιτείες από την Ομοσπονδία Αντισφαίρισης των Ηνωμένων Πολιτειών (United States Tennis Association - USTA).

Το Αμερικανικό Όπεν αποτελεί εξέλιξη της παλαιότερης διοργάνωσης του Εθνικού Πρωταθλήματος Ηνωμένων Πολιτειών (U.S. National Championship), το οποίο διεξήχθη για πρώτη φορά το 1881..  Το 1968 απέκτησε το χαρακτήρα του ανοιχτού πρωταθλήματος (open), επιτρέπει δηλαδή τη συμμετοχή σε κοινή διοργάνωση τόσο επαγγελματιών όσο και ερασιτεχνών αθλητών.

Το τουρνουά διεξάγεται στα τέλη Αυγούστου με αρχές Σεπτεμβρίου και διαρκεί δύο εβδομάδες. Από το 1978 το τουρνουά διεξάγεται στις εγκαταστάσεις του USTA Billie Jean King National Tennis Center, στη Νέα Υόρκη, σε γήπεδα με επιφάνεια από ακρυλικό. Περιλαμβάνει 5 κύρια πρωταθλήματα (απλά ανδρών και γυναικών και διπλά ανδρών, γυναικών και μικτών ζευγαριών) καθώς και έναν αριθμό επιμέρους πρωταθλημάτων.

Το Αμερικανικό Όπεν του 2020 διεξήχθη χωρίς θεατές λόγω της πανδημίας COVID-19.
Το 2020 τον τίτλο στο απλό στους άνδρες τον κατέκτησε ο Αυστριακός Ντόμινικ Τιμ και στις γυναίκες η Γιαπωνέζα Ναότο Καν.

Νικητές

Νικητές και δευτεραθλητές τελευταίας διοργάνωσης

Κατάλογοι νικητών 
Νικητές στο Απλό Ανδρών
Νικήτριες στο Απλό Γυναικών
Νικητές στο Διπλό Ανδρών 
Νικήτριες στο Διπλό Γυναικών
Νικητές στο Διπλό Μικτό

Τρόπαια

Παραπομπές

Εξωτερικοί σύνδεσμοι
 Επίσημη ιστοσελίδα

 
Αμερικαν
Λουδοβίκος Ιωσήφ του Κοντέ

Ο Λουδοβίκος Ιωσήφ των Βουρβόνων Κοντέ (9 Αυγούστου 1736 - 1818) από τον Οίκο των Βουρβόνων-Κονντέ ήταν πρίγκιπας του Κονντέ (1740-1818).

Βιογραφία
Μοναδικό τέκνο και διάδοχος του Λουδοβίκου Ερρίκου Α΄ του Κοντέ και της Καρολίνας, κόρης του Ερνέστου-Λεοπόλδου λαντγκράβου της Έσσης-Ρότενμπουργκ.

Έπαιξε έναν σημαντικό ρόλο στη Γαλλική αυλή. Ήταν διοικητής της Ορλεάνης και αρχιστράτηγος του Γαλλικού στρατού. Κατά τη διάρκεια της Γαλλικής Επανάστασης πιέστηκε από φίλους του να εγκαταλείψει τη Γαλλία, γιατί κινδύνευε η ζωή του. Αποφάσισε να καταφύγει στην Αγγλία και η απόφαση αυτή αποδείχθηκε σωστή, γιατί κατά τη διάρκεια του τρομοκρατικού καθεστώτος των Ιακωβίνων του Ροβεσπιέρου (1793 - 1794), όλοι οι Βουρβόνοι που βρίσκονταν σε Γαλλικό έδαφος αποκεφαλίστηκαν. Από το δολοφονικό χέρι των τρομοκρατών δεν γλύτωσε ούτε ο γνωστός πρίγκηπας Λουδοβίκος Φίλιππος "Ισότης". 

Επιπλέον, ο πρίγκιπας του Κοντέ, αφού από το 1791 εγκαταστάθηκε στο Κόμπλεντς, ήταν ο αρχηγός της στρατιάς του Κοντέ, μια από τις δυνάμεις της στρατιάς των Εμιγκρέδων. Χρησιμοποίησε τη μεγάλη του περιουσία για να βοηθήσει στη χρηματοδότηση του κινήματος αντίστασης της εξόριστης γαλλικής κοινότητας.

Από τις αρχές του 19ου αιώνα άρχισε να επισκέπτεται τη Γαλλία, ενώ επέστρεψε οριστικά στο Παρίσι μετά την πτώση του Ναπολέοντα Α΄. Στο πριγκιπάτο του Κοντέ και στο δουκάτο της Βουργουνδίας τον διαδέχθηκε ο γιος του, Λουδοβίκος Ερρίκος Β΄ του Κοντέ.

Οικογένεια
Νυμφεύτηκε πρώτα το 1753 την Καρλόττα ντε Ροάν, κόρη του Καρόλου πρίγκιπα του Σουμπίζ και είχε τέκνα:
 Λουδοβίκος-Ερρίκος Β΄ 1756-1830, πρίγκιπας του Κονντέ.
 Λουίζα-Αδελαΐδα 1757-1824, μοναχή.
 Μαρία 1755-1759, απεβ. μικρή.

Η Καρλόττα απεβίωσε το 1760 και ο Λουδοβίκος-Ιωσήφ έκανε 2ο γάμο με τη Μαρία-Αικατερίνη, χήρα του πρίγκιπα του Μονακό και κόρη του Τζουζέπε Μπρίνιολε ευγενή της Γένουας και μαρκησίου του Γκρόπολι. Δεν απέκτησαν απογόνους.

Πηγές
 Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 42.

Οίκος των Βουρβόνων-Κοντέ
Ιππότες του Τάγματος του Αγίου Πνεύματος
Δούκες του Ανγκιέν
Λουδοβίκος Ερρίκος Β΄ του Κοντέ

Ο Λουδοβίκος Ερρίκος Β΄ των Βουρβόνων του Κοντέ (1756 – 1830) από το Οίκο των Βουρβόνων-Κονντέ ήταν πρίγκιπας του Κονντέ, και δούκας των Βουρβόνων από το 1818 έως το 1830.

Βιογραφία
Ήταν ο μοναδικός γιος και διάδοχος του Λουδοβίκου-Ιωσήφπρίγκηπα του Κοντέ και της Καρλόττας ντε Ροάν, κόρης του Καρόλου πρίγκιπα του Σουμπίζ.

Κατά την διάρκεια της Γαλλικής επανάστασης, διέφυγε και έμεινε στην Αγγλία στο πλευρό του πατέρα του. Έτσι γλύτωσε τις ομαδικές εκτελέσεις όλων των Βουρβόνων που ζούσαν στην Γαλλία (1793 – 1794) από το δολοφονικό καθεστώς του Ροβεσπιέρου, που ξεκίνησε με τους αποκεφαλισμούς του Λουδοβίκου ΙΣΤ΄ και της Μαρίας Αντουανέττας.

Επέστρεψε στην Γαλλία κατά την διάρκεια της βασιλείας του Ναπολέοντα Α΄, ξαναπήρε την περιουσία του και αποκαταστάθηκε στους τίτλους του. Το 1804, ο γιος του Λουδοβίκος Αντώνιος του Ανγκιέν, εκτελέστηκε στα χαρακώματα του ανακτόρου του Βινσέν, αφού πρώτα απήχθη από άντρες που βρίσκονταν υπό τις διαταγές του Ναπολέοντα. Χωρίς να έχει κανέναν άλλον γιο, ανιψιό, αδελφό, εξάδελφο, η γραμμή του Οίκου των Βουρβόνων - Κοντέ εξαλείφθηκε με τον θάνατό του το 1830, λίγο μετά την Ιουλιανή επανάσταση.

Οι τίτλοι και η περιουσία του πέρασαν στον βαπτιστικό του, Ερρίκο της Ορλεάνης, δούκα του Ωμάλ, τέταρτο γιο του βασιλιά της Γαλλίας Λουδοβίκου Φιλίππου Α΄.

Οικογένεια 
Το 1770 νυμφεύτηκε την Μπατίλντ της Ορλεάνης, κόρη του Λουδοβίκου Φιλίππου Α΄ δούκα της Ορλεάνης και είχε τέκνο:
 Λουδοβίκος-Αντώνιος 1772-1804, δούκας του Ανγκιέν.
Ο γάμος δεν ήταν ευτυχής, αφού το ζευγάρι χώρισε μετά από λίγα χρόνια, το 1780.

Ο Λουδοβίκος-Ερρίκος δεν ξαναπαντρεύτηκε. Αμέσως μετά το χωρισμό του ξέσπασε σκάνδαλο για την σχέση του με την τραγουδίστρια της όπερας Μαργαρίτα Μισελότ, με την οποία έκανε δύο εξώγαμες κόρες.

Αναφορές

Οίκος των Βουρβόνων-Κοντέ
Ιππότες του Τάγματος του Αγίου Πνεύματος
Δούκες του Ανγκιέν
Τζάμπο (ελέφαντας)

Ο Τζάμπο  (Jumbo) ήταν ένας διάσημος αφρικανικός ελέφαντας, ιδιαίτερα μεγάλων διαστάσεων (εκτιμάται ότι έφτανε τα 4 μέτρα ύψος).

Η ζωή του
Γεννήθηκε στο Γαλλικό Σουδάν το 1861 και οδηγήθηκε στο ζωολογικό κήπο του Παρισιού και το 1865 σε αυτόν του Λονδίνου. Στο Λονδίνο έγινε διάσημος και απέκτησε το όνομά του. Πωλήθηκε στον Π. Τ. Μπάρναμ, έναν ιδιαίτερα δημοφιλή στις ΗΠΑ ιδιοκτήτη τσίρκου, το 1882. Πέθανε στο σιδηροδρομικό σταθμό του St. Thomas, στο Οντάριο  του Καναδά, καθώς συνεθλίβη από μια ατμομηχανή, στις 15 Σεπτεμβρίου   1885.

Το 1889, ο Μπάρναμ δώρισε τον ταριχευμένο  Τζάμπο στο Πανεπιστήμιο Tufts, όπου ήταν έκθεμα ως την καταστροφή του από πυρκαγιά, το 1975.
Οι στάχτες του  φυλάσσονται στο γραφείο του αθλητικού διευθυντή του Πανεπιστημίου Ταφτ, όπου είναι μασκότ μέχρι σήμερα.

Μεταθανάτιες τιμές
Εξαιτίας του μεγέθους του ελέφαντα αυτού, το όνομα «Τζάμπο» σημαίνει «μεγάλου μεγέθους». Το Boeing 747  είναι
γνωστό ως  "Jumbo Jet". Επίσης, ένα άγαλμα ελέφαντα στήθηκε στο Πανεπιστήμιο Ταφτ. Ωστόσο, από λάθος εικονίζει έναν ασιατικό και όχι έναν αφρικανικό ελέφαντα, όπως ήταν ο Τζάμπο.

Εξωτερικοί σύνδεσμοι 
Άρθρο του περιοδικού Tufts Magazine για τον Τζάμπο

Παραπομπές

Τζάμπο
Λουδοβίκος Αντώνιος του Ανγκιέν

Ο Λουδοβίκος Αντώνιος (Σαντιγύ, 2 Αυγούστου 1772 - Βενσέν, 21 Μαρτίου 1804) από τον Οίκο των Βουρβόνων-Κονντέ ήταν δούκας του Ανγκιέν, που εκτελέστηκε κατά την διάρκεια της Γαλλικής Υπατείας.

Βιογραφία
Ο Λουδοβίκος Αντώνιος Ερρίκος ήταν ο μοναδικός γιος του Λουδοβίκου Ερρίκου Β΄ των Κοντέ και της Ματθίλδης της Ορλεάνης, κόρης του Λουδοβίκου Φιλίππου Α΄ της Ορλεάνης.

Εκπαιδεύτηκε αρχικά από τον Αββά Μιγιό και σύντομα άρχισε (1788) την στρατιωτική του σταδιοδρομία. Στο ξέσπασμα της Γαλλικής επανάστασης με μια ομάδα ευγενών συμπεριλαμβανομένων του πατέρα και του παππού του, δραπέτευσε για την Αγγλία, προβαίνοντας σε συνεχείς ενέργειες για την αποκατάσταση της μοναρχίας.

Το 1792, μετά την σύλληψη του Βασιλιά της Γαλλίας έκανε σε συμμαχία με το Δούκα του Μπράουνσβαϊγκ ανεπιτυχή επίθεση ενάντια στην χώρα. Συνέχισε να προσφέρει υπηρεσίες κάτω από τις διαταγές του παππού και του πατέρα του στον στρατό του Κοντέ, που διαλύθηκε (1801) με την ειρήνη του Λυνεβίλ. Παντρεύτηκε την Σαρλότ ντε Ροάν, ανιψιά του Καρδινάλιου του Ροάν και κατοίκησε στο Μπάντεν, δίπλα από τον Ρήνο.

Δολοφονία 

Ο Ναπολέων Βοναπάρτης (1804), Πρώτος Ύπατος της Γαλλίας, έμαθε νέα για συνωμοσία εναντίον του, με ίχνη από την Γαλλική αστυνομία, σε ομάδα με τον Σαρλ-Φρανσουά Ντιμουριέ κάνοντας μυστικά ταξίδια στην Γαλλία. Τα νέα ήταν ψευδή, αλλά ο Ναπολέων διέταξε την σύλληψη του Δούκα από την κατοικία του στον Ρήνο: μεταφέρθηκε αρχικά στο Στρασβούργο και στην συνέχεια στο ανάκτορο του Βενσέν δίπλα στο Παρίσι. Σε λίγο οι κατηγορίες άλλαξαν και ο Δούκας ήταν βεβαρημένος με την κατηγορία για συνωμοσία κατά της ίδιας της πατρίδας του την περίοδο της εξορίας του. Οι συνταγματάρχες πιέστηκαν από τον Στρατηγό Σαβαρύ να τον καταδικάσουν σε εκτέλεση χωρίς να ακούσουν την απολογία του. Ο Σαβαρύ ήρθε εσπευσμένα να αποτρέψει μια συνάντηση του Δούκα μαζί τους που ίσως αποδείκνυε την αθωότητα του. Ο Δούκας πυροβολήθηκε στα χαρακώματα του κάστρου.

Αναφορές του Τολστόι 

Με τη δολοφονία του Δούκα του Ανγκιέν, εξαλείφθηκε η γραμμή του κλάδου των Βουρβόνων-Κοντέ: ο πατέρας του και ο παππούς του πέθαναν μετά από αυτόν, αλλά δεν είχαν κανέναν άλλον άρρενα απόγονο. Η δολοφονία του έγινε θέμα συζήτησης στο μνημειώδες έργο του Λέοντα Τολστόι "Πόλεμος και Ειρήνη": σύμφωνα με την υπόθεση, τα νέα έφτασαν αμέσως στην Ρωσία από τον Κόμη του Μορτεμάρ, προσωπικό -υποτίθεται- φίλο και άριστο γνώστη του χαρακτήρα του Δούκα, που μετέβη με ομάδα δυσαρεστημένων στο σπίτι της Άννας Πάβλοβα Σέρερ και άρχισε να κατηγορεί τους υπεύθυνους του φόνου και τον Ναπολέοντα Α΄.

Οικογένεια
Παντρεύτηκε το 1801 την Σαρλότ Λουίζ ντε Ροάν, κόρη του Σαρλ Ζυλ, Πρίγκιπα του Ροσφόρ. Δεν απέκτησαν απογόνους.

Αναφορές

Οίκος των Βουρβόνων-Κοντέ
Ιππότες του Τάγματος του Αγίου Πνεύματος
Δούκες του Ανγκιέν
Μπατίλντ της Ορλεάνης

Η Ματθίλδη (Bathilde d’Orléans, 9 Ιουλίου 1750 - 10 Ιανουαρίου 1822) από τον Οίκο των Βουρβόνων-Ορελάνης ήταν Γαλλίδα πριγκίπισσα, κόρη του Δούκα της Ορλεάνης. Με τον γάμο της έγινε Πριγκίπισσα του Κονντέ.

Βιογραφία
Η Λουίζα Μαρία Θηρεσία Ματθίλδη ήταν κόρη του Λουδοβίκου Φιλίππου Α΄ της Ορλεάνης και της Λουίζας Ερριέτας των Βουρβόνων-Κονντέ, κόρης του Λουδοβίκου Αρμάνδου Β΄ του Κοντί.

Ο πατέρας της την έκλεισε σε μοναστήρι. Το 1770 παντρεύτηκε τον 14χρονο εξάδελφό της Λουδοβίκο Ερρίκο, μετέπειτα πρίγκιπα του Κονντέ, και σε δύο χρόνια γέννησε τον μοναδικό τους γιο, Λουδοβίκο Αντώνιο.

Το 1778, εξαιτίας του σκανδάλου της μοιχείας του συζύγου της, εξαναγκάστηκε να τον χωρίσει και απομονώθηκε στο Ανάκτορο του Σατιγιόν, όπου απέκτησε και δύο εξώγαμες κόρες. Το 1787 αγόρασε από τον Λουδοβίκο ΙΣΤ΄ τα Ανάκτορα των Ηλυσίων, όπου κατασκεύασε οίκημα παρόμοιο με αυτό της Μαρίας Αντουανέττας στο Τριανόν. Απομακρύνθηκε από τον Χριστιανισμό, προκειμένου να ασπαστεί μυστικιστικές τέχνες, αστρολογία, χειρομαντεία και άλλα. Παράλληλα ζωγράφιζε, ενώ λάτρευε και τον μοναδικό της γιο, Λουδοβίκο Αντώνιο.

Κατά τη διάρκεια της Γαλλικής Επανάστασης στάθηκε στο πλευρό τού αδελφού της και δεν κατέφυγε στην εξορία, όπως ο πρώην σύζυγος και ο γιος της. Πρόσφερε όλη την περιουσία της στην Δημοκρατία, αφού κινδύνευε να δημευτεί. Παρέμεινε φυλακισμένη υπό άθλιες συνθήκες από τους Ιακωβίνους μαζί με όλους τους Βουρβόνους, όταν ανακαλύφθηκε συνωμοσία του ανιψιού της με τους Αυστριακούς. Ο αδελφός της Λουδοβίκος Φίλιππος Β΄ αποκεφαλίστηκε, ενώ η ίδια γλύτωσε τον θάνατο, ελευθερώθηκε και ξαναγύρισε στην κατοικία της στο Παρίσι.

Εξορία στην Ισπανία και επιστροφή

Το Διευθυντήριο αποφάσισε το 1797 την εξορία όλων των Βουρβόνων που βρίσκονταν ακόμη στη Γαλλία, οπότε η Ματθίλδη κατέφυγε στην Ισπανία μαζί με μία νόθη κόρη της. Εκεί, αν και 47 ετών, είχε έναν ξαφνικό έρωτα με τον 27χρονο σωματοφύλακά της. Κατά τη διάρκεια της εξορίας της έγινε ολοκληρωτικά δημοκρατική. Το 1804 πληροφορήθηκε ότι το καθεστώς του Ναπολέοντα Βοναπάρτη, το οποίο θαύμαζε, δολοφόνησε τον γιο της στον Πύργο του Βενσέν. Μέχρι την πτώση του το 1814, ο Ναπολέων Α΄ δεν της επέτρεψε να επιστρέψει στη Γαλλία.

Ο Λουδοβίκος ΙΗ΄ της Γαλλίας της επέτρεψε να ζήσει στον Πύργο του Ματινιόν, ενώ η οικογένειά της την πίεζε να επανέλθει μετά από 40 χρόνια στον σύζυγό της. Αυτή αρνήθηκε και προτίμησε τον όμορφο σωματοφύλακα, που είχε γνωρίσει στην Ισπανία· αυτός πέθανε τρία χρόνια αργότερα.

Οικογένεια
Παντρεύτηκε το 1770 τον εξάδελφό της Λουδοβίκο Ερρίκο Β΄ του Κονντέ και είχε τέκνο:
 Λουδοβίκος Αντώνιος (1772 - 1804), Δούκας του Ανγκιέν.

Πηγές
 Fremont-Barnes, Gregory (2007). Encyclopedia of the Age of Political Revolutions and New Ideologies, 1760-1815: A-L. Greenwood Publishing Group. p. 216. ISBN 978-0313334467.

Οίκος της Ορλεάνης
Δούκες της Ορλεάνης
Δούκισσες της Βουρβόνης
Δούκισσες της Γκιζ
Πριγκίπισσες της Γαλλίας
Νίκος Παπαδόπουλος (ηθοποιός)

Ο Νίκος Παπαδόπουλος (Αθήνα, 6 Δεκεμβρίου 1962-) είναι ηθοποιός.

Βιογραφία 
Αποφοίτησε από τη Δραματική Σχολή του Θεάτρου Αθηνών το 1985. Έκτοτε έχει πρωταγωνιστήσει σε θεατρικές παραστάσεις, σήριαλ και θεατρικά στην τηλεόραση ενώ έχει δανείσει τη φωνή του σε αρκετές μεταγλωττισμένες κινηματογραφικές ταινίες και τηλεοπτικές σειρές κινουμένων σχεδίων. Παράλληλα παρουσίαζε θεατρικές και λογοτεχνικές εκπομπές στο ραδιόφωνο.

Το 2004 νυμφεύτηκε τη μουσικοσυνθέτη Μαρία Οικονομάκου και απέκτησαν δυο πανέμορφες κόρες, την Αγγελίνα και την Νικολέτα. Διδάσκει σε Ακαδημία Τέχνης Ιδιωτικού Ινστιτούτου (Μουσική Δημιουργία).

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί φωνής
Ίγκορ Στραβίνσκι

Ο Ίγκορ Φιόντοροβιτς Στραβίνσκι (ρωσ. Игорь Фёдорович Стравинский, ΔΦΑ: [ˈiɡərʲ ˈfʲɵdərəvʲɪt͡ɕ strɐˈvʲinskʲɪj], Λομονόσοφ Ρωσίας, 17 Ιουνίου 1882 – Νέα Υόρκη, 6 Απριλίου 1971), καθιερωμένος στα ελληνικά ως Ιγκόρ Στραβίνσκι, ήταν σημαντικός μουσικός συνθέτης του 20ού αιώνα. Το πολύπλευρο έργο του και οι παραδοξότητες ορισμένων εκφραστικών επιλογών του,  προκάλεσαν έντονες αντιπαραθέσεις στον κόσμο της λόγιας σύγχρονης μουσικής.

Στυλ 
Οι σκληρές διαφωνίες και αρμονικές ελευθερίες, οι πιο ιδιόρρυθμοι συνδυασμοί ορχηστρικών χρωμάτων, εξωτικών κλιμάκων, πολυτονικότητας και πολυρυθμίας, μελωδικών στιλ και ρυθμών, όλα χρησιμοποιούνται στη μουσική του με ένα ιδιότυπο και ανήσυχο ύφος, αλλά πάντα στο πλαίσιο της τονικής μουσικής. Μόνο στα τελευταία έργα του ακολουθεί τη δωδεκάφθογγη τεχνική. Προσπαθούσε σε κάθε νέο του έργο να πει κάτι καινούριο και πρωτότυπο και να μην επαναλάβει τον εαυτό του όπως αυτός υπήρξε σε προηγούμενα έργα. Το στιλ του είναι πολύ καθαρό και η τέχνη του μπορεί να θεωρηθεί ότι «ανακεφαλαιώνει» όλα τα στιλ που προηγούνται από αυτόν, παραμένοντας βέβαια άρτια κατασκευασμένη.

Συνθετικό έργο 
Το συνθετικό του έργο περιλαμβάνει όπερες, χοροδράματα με πιο γνωστά την Ιεροτελεστία της Άνοιξης, τον Πετρούσκα και Το Πουλί της Φωτιάς, κομμάτια για ορχήστρα, έργα για πιάνο, μουσική δωματίου, τραγούδια και κομμάτια για φωνή και ορχήστρα.

Παραπομπές

Κλασικοί συνθέτες του 20ού αιώνα
Βραβευμένοι με Γκράμι
Αμερικανοί συνθέτες κλασικής μουσικής
Ρώσοι συνθέτες κλασικής μουσικής
Χρυσός δίσκος του Βόγιατζερ

Ο όρος χρυσός δίσκος του Βόγιατζερ αναφέρεται σε δυο όμοιους δίσκους αρχείου δεδομένων με ήχους και εικόνες από την Γη. Είναι προσαρμοσμένοι στα δυο διαστημικά σκάφη Βόγιατζερ 1 και Βόγιατζερ 2 που εκτοξεύθηκαν το 1977 με προορισμό τους εξωτερικούς πλανήτες του ηλιακού μας συστήματος και κατόπιν το πέραν αυτών διάστημα. Στην αγγλική ορολογία ονομάζονται «Sounds of Earth». Το περιεχόμενο του δίσκου καθορίστηκε για τη ΝΑΣΑ από μία επιτροπή, με πρόεδρο τον Καρλ Σάγκαν, στο Πανεπιστήμιο Κόρνελ. 

Ο χρυσός δίσκος του Βόγιατζερ υλοποιεί την αέναη αναζήτηση του ανθρώπινου γένους, αν μη τι άλλο, κάποιας συγγενούς υπάρξεως. Απευθύνονται σε άγνωστο παραλήπτη, και αν υποθέσουμε ότι η διάρκεια ζωής τους θα είναι γύρω στα 500 εκατομμύρια χρόνια, ίσως να μην μάθουμε ποτέ εάν εκπλήρωσαν τον σκοπό τους. Ένα παρόμοιο τεκμήριο είχε τοποθετηθεί και παλαιότερα στα Πάιονηρ 10 και  Πάιονηρ 11.

Περιγραφή 
Ο καθεαυτού δίσκος είναι καλυμμένος με προστατευτική εξωτερική θήκη (Golden Record Cover), η οποία περιέχει ένα απλό εγχειρίδιο χρήσης, με ποιο τρόπο δηλαδή μπορούμε να αποκωδικοποιήσουμε το περιεχόμενό του. Οι απαραίτητα βοηθητικές πληροφορίες είναι κωδικοποιημένες στο δυαδικό σύστημα και απεικονίζονται π.χ ως άτομο του υδρογόνου. Πέρα από αυτό απεικονίζεται η σχετική με 14 ραδιοπηγές Πάλσαρ τοποθεσία του πλανήτη μας στο διάστημα. 

Ο δίσκος είναι επίχρυσος με χάλκινο πυρήνα και έχει διάμετρο 30 εκατοστών. Το αρχείο δεδομένων είναι χαραγμένο κυκλικά πάνω στην επιφάνεια του δίσκου. Το ίχνος αυτό αρχίζει με 150 απλά κωδικοποιημένες εικόνες από τη Γη. Μετά ακολουθεί ηχογραφημένο υλικό, μεταξύ άλλων και χαιρετιστήριες προσφωνήσεις σε 55 διαφορετικές γλώσσες, φυσικοί ήχοι (άνεμος, βροντή) και ήχοι ζώων. Στην συνέχεια ακολουθεί ένα μουσικό πρόγραμμα 90 λεπτών. 

Το (αρχαίο) ελληνικό χαιρετιστήριο μήνυμα είναι (με ερασμιακή προφορά):

«Οἵτινές ποτ' ἔστε χαίρετε! Εἰρηνικῶς πρὸς φίλους ἐληλύθαμεν φίλοι.»

Δείτε επίσης 
 Χρυσή Πλάκα του Πάιονηρ
 Μνημείο του άγνωστου αστροναύτη
 Μήνυμα του Αρεσίμπο

Παραπομπές

Εξωτερικοί σύνδεσμοι 

 NASA: ο χρυσός δίσκος (αγγλ.)
 Αναλυτικές πληροφορίες (αγγλ.)
 πλήρες περιεχόμενο του δίσκου (αγγλ.)

Πρόγραμμα Βόγιατζερ
Λουδοβίκος Αρμάνδος Α΄ του Κοντί

Ο Λουδοβίκος Αρμάνδος Α΄ των Βουρβόνων (Louis-Armand Ier de Bourbon-Conti, 4 Απριλίου 1661 - 9 Νοεμβρίου 1685) από τον Οίκο των Βουρβόνων-Κονντέ ήταν πρίγκιπας του Κοντί.

Βιογραφία
Ήταν ο μεγαλύτερος γιος και διάδοχος του Αρμάνδου των Βουρβόνων-Κονντέ πρίγκιπα του Κοντί και της Άννας-Μαριας Μαρτινότσι, ανιψιάς του καρδινάλιου Μαζαρέν.

Παντρεύτηκε (1680) τη Μαρία-Άννα των Βουρβόνων, νόθη κόρη του βασιλιά της Γαλλίας Λουδοβίκου ΙΔ΄ από τη Λουΐζα ντε λα Βαλλιέρ. Την πρώτη νύχτα του γάμου τους δεν ήξεραν τι έπρεπε να κάνουν, λόγω της πολύ μικρής ηλικίας τους, οπότε η νύφη έπεσε σε βαριά κατάθλιψη, ενώ ο γαμπρός δεν ήθελε να ξαναπλαγιάσει ποτέ σε κρεβάτι με γυναίκα.

Πήγε στην Ουγγαρία (1683) παρά την αντίθετη επιθυμία του βασιλιά, προκειμένου να βοηθήσει τους αυτοκρατορικούς να νικήσουν τους Τούρκους στο Γκραν. Πέθανε στο Φονταινεμπλώ από ευλογιά, η οποία του μεταδόθηκε από την σύζυγο του. Η σύζυγος του κατόρθωσε παρ' όλα αυτά να ανακάμψει από την αρρώστια.

Άτεκνος, τον διαδέχθηκε ο μικρότερος αδελφός του Φραγκίσκος Λουδοβίκος του Κοντί.

Οικογένεια
Νυμφεύτηκε (1680) τη Μαρία-Άννα των Βουρβόνων, νόθη κόρη του Λουδοβίκου ΙΔ΄ της Γαλλίας από τη Λουΐζα ντε λα Βαλλιέρ. Δεν απέκτησαν απογόνους.

Οίκος των Βουρβόνων-Κοντέ
Φραγκίσκος Λουδοβίκος του Κοντί

Ο Φραγκίσκος-Λουδοβίκος (François-Louis de Bourbon-Conti, 30 Απριλίου 1664 – 9 Φεβρουαρίου 1709) από τον Οίκο των Βουρβόνων-Κονντέ ήταν πρίγκιπας του Κοντί διαδεχόμενος τον αδελφό του, Λουδοβίκο Αρμάνδο, το 1685.

Βιογραφία
Ήταν γιος του Αρμάνδου των Βουρβόνων του Κοντί και της Άννας-Μαρίας Μαρτινότσι, ανιψιάς του καρδινάλιου Μαζαρέν.

Ήταν το επιφανέστερο μέλος του κλάδου των Βουρβόνων-Κονντέ-Κοντί. Θεωρήθηκε έξυπνο παιδί και έτυχε εξαιρετικής εκπαίδευσης, διακρίθηκε για την ανεξαρτησία του μυαλού του και την δημοτικότητα των τρόπων του. Το 1683, υποστήριξε τους αυτοκρατορικούς στην Ουγγαρία κατά των Τούρκων, χλευάζοντας τον Γάλλο βασιλιά Λουδοβίκο ΙΔ΄ που πήρε το μέρος των Τούρκων. Για τον λόγο αυτό φυλακίστηκε προσωρινά στο Σαντιγί, όταν επέστρεψε στην Γαλλία το 1685.

Στρατιωτικές επιτυχίες 
Ήταν ο προστατευόμενος του θείου του Λουδοβίκου Β΄ των Κοντέ, του αποκαλούμενου και μέγα Κοντέ, του οποίου την εγγονή Μαρία Θηρεσία των Βουρβόνων (1666 - 1732) νυμφεύτηκε το 1688 και έκαναν μαζί επτά παιδιά. Υπηρέτησε στον Γαλλικό στρατό αλλά δεν ξεπέρασε ποτέ τον βαθμό του υποστράτηγου.

Το 1689 βοήθησε τον φίλο του, δούκα του Λουξεμβούργου, στην Ολλανδία και συμμετείχε στις Γαλλικές νίκες. Με τον θάνατο του eξαδέλφου του, Ιωάννη-Λουδοβίκου-Καρόλου δούκα του Λονγκεβίλ (1646 - 1694), απαίτησε να τον διαδεχθεί στο δουκάτο που το διεκδικούσε η αδελφή του δούκα Μαρία (1646 - 1694). Τελικά απέτυχε να κερδίσει στρατιωτική υποστήριξη από τους Ελβετούς και το δουκάτο αποδόθηκε στην Μαρία μετά από επέμβαση του βασιλιά υπέρ της, άσχετα με το εάν τα δικαστήρια αποφάσισαν το αντίθετο.

Ο Λουδοβίκος ΙΔ΄ της Γαλλίας του προσέφερε το Πολωνικό στέμμα το 1697, και στις 27 Ιουνίου ανακηρύχθηκε τυπικά βασιλιάς της Πολωνίας. Αλλά όταν έφτασε στο Γκντανσκ, βρήκε τον  Αύγουστο Β΄ εκλέκτορα της Σαξονίας να κατέχει ήδη το Πολωνικό στέμμα και επέστρεψε στην Γαλλία.

Οι αποτυχίες του γαλλικού στρατού στον πόλεμο της Ισπανικής διαδοχής έκαναν τον βασιλιά Λουδοβίκο ΙΔ΄ να τον καλέσει και να τον τοποθετήσει αρχηγό των στρατευμάτων του που βρίσκονταν στην Ιταλία.

Αρρώστησε και πέθανε τον Φεβρουάριο του 1709 από συνδυασμό πολλών ασθενειών, όπως ποδάγρα και σύφιλη, και τάφηκε στο Ιλ-Αντάμ στο Παρίσι.

Οικογένεια 
Νυμφεύτηκε την Μαρία Θηρεσία των Βουρβόνων και μαζί της έκανε δύο κόρες και έναν γιο:
 Μαρία-Άννα 1689–1720, παντρεύτηκε τον Λουδοβίκο Ερρίκο Α΄ των Βουρβόνων πρίγκιπα του Κονντέ.
 Λουδοβίκος-Αρμάνδος Β΄ 1695–1727, πρίγκιπας του Κοντί.
 Λουίζα-Αδελαΐδα 1696–1750, δεν παντρεύτηκε ποτέ, αλλά έκανε πολλά νόθα παιδιά.

Παραπομπές 

Οίκος των Βουρβόνων-Κοντέ
Γαλλική τάξη ευγενών
Ιππότες του Τάγματος του Αγίου Πνεύματος
ΛΟΑΤ Χριστιανοί
Λουδοβίκος Αρμάνδος Β΄ του Κοντί

Ο Λουδοβίκος Αρμάνδος Β΄ των Βουρβόνων (Louis Armand de Bourbon, 10 Νοεμβρίου 1695 - 4 Μαΐου 1727) από τον Οίκο των βουρβόνων-Κονντέ ήταν πρίγκηπας του Κοντί (1709 - 1727), γιος και διάδοχος του πρίγκηπα Φραγκίσκου Λουδοβίκου του Κοντί.

Δέχτηκε πολλά προνόμια από τον βασιλιά της Γαλλίας Λουδοβίκο ΙΔ΄ και από τον αντιβασιλέα Φίλιππο Β΄ της Ορλεάνης. Πολέμησε στους Γαλλικούς πολέμους της Ισπανικής διαδοχής, αλλά δεν επέδειξε τις στρατιωτικές ικανότητες του πατέρα του.

Υποστηρικτής των οικονομικών μεθόδων του Τζον Λω, που του επέφεραν μεγάλα οικονομικά κέρδη, πέθανε πρόωρα και τον διαδέχθηκε ο γιος του, Λουδοβίκος Φραγκίσκος Α´ του Κοντί.

Η κόρη του Λουίζα Ερριέττα των Βουρβόνων παντρεύτηκε τον Λουδοβίκο-Φίλιππο Α΄ των Βορβόνων δούκα της Ορλεάνης.

Οικογένεια
Νυμφεύτηκε το 1713 τη Λουίζα-Ελισάβετ των Βουρβόνων (1693 - 1775), κόρη του Λουδοβίκου Γ΄ πρίγκιπα του Κοντέ και εγγονή του Λουδοβίκου ΙΔ΄. Είχε τέκνα:
 Λουδοβίκος-Φραγκίσκος Α΄ 1717-1776, πρίγκιπας του Κοντί.
 Λουίζα-Ερριέττα 1726-1759, παντρεύτηκε τον Λουδοβίκο-Φίλιππο Α΄ των Βουρβόνων δούκα της Ορλεάνης.
 Λουδοβίκος 1715-1717, Λουδοβίκος-Αρμάνδος 1720-1722, Κάρολος 1722-1730, απεβίωσαν το πολύ 8 ετών.

Πηγές
 Chisholm, Hugh, ed. (1911). "Conti, Princes of". Encyclopædia Britannica (11th ed.). Cambridge University Press.

Οίκος των Βουρβόνων-Κοντέ
Λουδοβίκος Φραγκίσκος Α΄ του Κοντί

Ο Λουδοβίκος Φραγκίσκος Α' των Βουρβόνων (Louis François de Bourbon-Conti, 13 Αυγούστου 1717 - 2 Αυγούστου 1776) από τον Οίκο των Βουρβόνων-Κονντέ ήταν πρίγκηπας του Κοντί (1727-1776).

Βιογραφία
Ήταν γιος και διάδοχος του Λουδοβίκου-Αρμάνδου Β' πρίγκιπα του Κοντί και της Λουίζας-Ελισάβετ των Βουρβόνων, κόρης του Λουδοβίκου πρίγκιπα του Κονντέ.
 
Λάτρευε την στρατιωτική σταδιοδρομία και, όταν ο πόλεμος της Αυστριακής διαδοχής σταμάτησε το 1741, συνόδευσε τον Κάρολο-Λουδοβίκο δούκα της Βοημίας. Διηύθυνε τον στρατό στην Ιταλία, όπου διακρίθηκε και νίκησε στην μάχη του Κόνι (1744). Το 1745 υπέταξε τους αυτοκρατορικούς στην Γερμανία, μετέβη στην Ολλανδία, όπου μετά από μερικές συγκρούσεις με τον Μωρίς ντε Σαξ αποχώρησε από την στρατιωτική δράση (1747). Την ίδια χρονιά, οι Πολωνοί ευγενείς του πρόσφεραν το στέμμα της χώρας, καθώς λόγω της αδύναμης υγείας του βασιλιά Αυγούστου Γ΄ έπρεπε να βρεθεί αντικαταστάτης του.

Κέρδισε την προσωπική υποστήριξη του βασιλιά της Γαλλίας Λουδοβίκου ΙΕ' στην προσπάθεια του να γίνει βασιλιάς της Πολωνίας, αλλά η πολιτική των Γάλλων υπουργών ήταν να δοθεί το στέμμα στον Οίκο της Σαξονίας, αφού η δελφίνη ήταν κόρη του Αυγούστου Γ΄. Ο Λουδοβίκος Φραγκίσκος τότε έκανε μυστικές διαπραγματεύσεις με πρέσβεις Ανατολικών κρατών.

Τελικά δεν πήρε τον Πολωνικό θρόνο και τέθηκε κάτω από την εύνοια του βασιλιά Λουδοβίκου ΙΕ΄ ως το 1755, μετά από τις ίντριγκες της μαντάμ ντε Πομπαντούρ. Αρνήθηκε να συμμετάσχει στον στρατό του Ρήνου (1756).

Ήταν προστάτης του Ζαν Ζακ Ρουσσώ και τον διαδέχθηκε ο γιος του Λουδοβίκος Φραγκίσκος Ιωσήφ του Κοντί, τελευταίος κάτοχος του τίτλου.

Οικογένεια
Παντρεύτηκε το 1731 τη Λουίζα-Νταϊάνα των Βουρβόνων, κόρη του Φιλίππου Β΄ δούκα της Ορλεάνης και είχε τέκνο:
 Λουδοβίκος-Φραγκίσκος-Ιωσήφ 1734-1814, πρίγκιπας του Κοντί.

Αναφορές

Οίκος των Βουρβόνων-Κοντέ
Ρομποτικό διαστημόπλοιο

Διαστημικό εξερευνητικό όχημα ονομάζουμε μια μη επανδρωμένη διαστημική αποστολή. Εν αντιθέσει με τους τεχνητούς δορυφόρους, οι διαστημικές συσκευές δεν έχουν πάντα κάποια κυκλική ή ελλειπτική τροχιά γύρω από κάποιο ουράνιο σώμα.

Είδη διαστημικών συσκευών 
Ανάλογα με τον σκοπό που εκπληρώνουν, διακρίνουμε τα εξής είδη διαστημικών συσκευών:

 προσέγγισης (flyby) - η τροχιά τους περνάει κοντά από κάποιο ουράνιο σώμα
 δορυφορικές (orbiter) - περιφέρονται σε τροχιά γύρω από κάποιο ουράνιο σώμα
 προσεδάφισης (lander) - προσεδαφίζονται πάνω σε κάποιο ουράνιο σώμα
 υδρορομπότ (hydrobot) - βυθίζονται σε θάλασσες ουρανίων σωμάτων και τις εξερευνούν
 κρυορομπότ (cryobot) - η προσεδάφιση γίνεται σε πάγο και ακολουθεί διάτρηση του πάγου για εξερεύνηση των κατώτερων στρωμάτων
 διεισδυτικές (penetrator) - διατρυπάνε την επιφάνεια του ουράνιου σώματος
 περιπλανητικές (roaming) - προσεδαφίζονται και κινούνται πάνω στην επιφάνεια του ουράνιου σώματος
 επαναφοράς δειγμάτων (sample return) - συλλέγουν δείγματα πετρωμάτων και τα επιστρέφουν στην Γη

Δείτε επίσης 
 Τεχνητός δορυφόρος
 Εξερεύνηση του διαστήματος

Βιβλιογραφία 
 John E. Naugle: Unmanned space flight. Holt, Rinehart and Winston, New York 1965.
 Mitchell R. Sharpe: Satellites and probes – the development of unmanned space flight. Aldus Books, London 1970, ISBN 0-490-00139-4.
 Claude R. Canizares: Evaluating the biological potential in samples returned from planetary satellites and small solar system bodies – framework for decision making. National Academy Pr., Washington 1998, ISBN 0-309-06136-9.
 Jeffrey Kluger: Weiter als Menschen fliegen können: das große Abenteuer der Raumfahrttechnik – voll von Dramatik, Gefahren und Triumphen. Scherz, Bern 2000, ISBN 3-502-15374-4.
 Valérie Kayser: Launching space objects – issues of liability and future prospects. Kluwer Acad. Publ., Dordrecht 2001, ISBN 1-402-00061-8.
 Gregory L. Matloff: Deep-space probes – to the outer solar system and beyond. Springer, Berlin 2005, ISBN 3-540-24772-6.

Εξωτερικοί σύνδεσμοι
Δίδυμοι (αστρολογία)

Οι Δίδυμοι (♊) είναι αστρολογικό ζώδιο.Σύμφωνα με τον τροπικό ζωδιακό, οι Δίδυμοι καταλαμβάνονται από τον Ήλιο από 21 Μαΐου μέχρι 21 Ιουνίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Στον αστρικό ζωδιακό, ο αστερισμός καταλαμβάνεται κατά την περίοδο από 16 Ιουνίου έως 15 Ιουλίου. Το ζώδιο απέναντι από τους Διδύμους είναι ο Τοξότης.

Μυθολογία 
Οι Δίδυμοι συνδέονται με τα δίδυμα αδέλφια Κάστορα και Πολυδεύκη.

Παραπομπές

Εξωτερικοί σύνδεσμοι
 

Αστρολογία
Μελέτιος Σακελλαρόπουλος

Ο μητροπολίτης Μελέτιος Σακελλαρόπουλος (κατά κόσμον Μιχαήλ Σακελλαρόπουλος, 1852 - 17 Ιουνίου 1933) ήταν Έλληνας ιεράρχης και μητροπολίτης της Ιεράς Μητροπόλεως Μεσσηνίας.

Βιογραφικά στοιχεία 
Γεννήθηκε το 1852 στη Βασαρά της τότε επαρχίας Λακεδαίμονος του νομού Λακωνίας. Εξελέγη μητροπολίτης Μεσσηνίας το 1904 και χειροτονήθηκε στις 9 Ιουλίου του ίδιου χρόνου. Κηρύχθηκε έκπτωτος στις 27 Οκτωβρίου 1917, με απόφαση του Ανωτάτου Εκκλησιαστικού Δικαστηρίου, λόγω συμμετοχής του στο ανάθεμα του 1916. Στις 2 Ιανουαρίου 1923, επανήλθε στο θρόνο της μητρόπολης Μεσσηνίας και παρέμεινε μέχρι το θάνατό του στις 17 Ιουνίου 1933. Τον διαδέχθηκε στις 13 Ιουλίου 1933, ο μέχρι τότε μητροπολίτης της Ιεράς Μητροπόλεως Γόρτυνος και Μεγαλοπόλεως, Πολύκαρπος Συνοδινός.

Υπήρξε ένας σημαντικός ιεράρχης με πλούσιο ποιμαντικό, κοινωνικό, πνευματικό και εκκλησιαστικό έργο. Η προτομή του, βρίσκεται μπροστά από τον Ιερό Καθεδρικό Ναό της Υπαπαντής του Χριστού στην πόλη της Καλαμάτας.

Παραπομπές

Μελετιος Σακελλαροπουλος
Έλληνες ιεράρχες
Βουλή των Εφήβων

Η Βουλή των Εφήβων είναι ένα εκπαιδευτικό πρόγραμμα της Βουλής των Ελλήνων, το οποίο λειτουργεί από το σχολικό έτος 1995-1996 και απευθύνεται στους μαθητές όλων των σχολείων της χώρας. Έχει ως κύριο στόχο την καλλιέργεια της θετικής στάσης των νέων, απέναντι στα κοινά καθώς και την ευαισθητοποίηση τους σχετικά με αρχές, κανόνες και αξίες της Δημοκρατίας. Για να συγκροτηθεί η Βουλή των Εφήβων, οι μαθητές καταθέτουν κάποιες συγκεκριμένες εργασίες που αξιολογούνται και λαμβάνουν, με βάση αυτές, κλήρους. Στο τέλος των δραστηριοτήτων επιλέγονται με κλήρωση (πραγματοποιείται με βάση τους κλήρους κάθε μαθητή) 300 έφηβοι-βουλευτές, οι οποίοι συγκροτούν τη Βουλή των Εφήβων, και συνεδριάζουν στις αίθουσες της Βουλής των Ελλήνων τον Ιούλιο. Συγκεκριμένα, έως, 260 έφηβοι-βουλευτές κληρώνονται από σχολεία της Ελλάδας, 20 από την Κύπρο και 20 από ελληνικά σχολεία του απόδημου ελληνισμού και είναι διακεκριμένοι στον διαγωνισμό λογοτεχνίας, μουσικής και δημιουργίας μηνύματος.

Δείτε επίσης
Η Σελίδα από την Βουλή Των Εφήβων
Η Σελίδα από την Βουλή Των Ελλήνων

Βουλή των Ελλήνων
Νεολαία στην Ελλάδα
Ευρωπαϊκό πρωτάθλημα πετοσφαίρισης ανδρών

Το Ευρωπαϊκό πρωτάθλημα πετοσφαίρισης ανδρών  αποτελεί ένα σημαντικό θεσμό σε επίπεδο Ευρώπης για το άθλημα του βόλεϊ. Η πρώτη διοργάνωση διεξήχθη το 1948 στη Ρώμη και νικήτρια αναδείχθηκε η Τσεχοσλοβακία, με νίκη επί της Γαλλίας.
Η καλύτερη θέση που έχει καταλάβει η Ελλάδα είναι το χάλκινο Μετάλλιο το 1987 στη Γάνδη.

Οι νικητές των διοργανώσεων

Το χάλκινο της Γάνδης 
Οι αγώνες της Εθνικής καθώς και οι ημιτελικοί και ο τελικός ήταν:

Βλέπε επίσης 
 Ευρωπαϊκό πρωτάθλημα πετοσφαίρισης γυναικών

Παραπομπές

Εξωτερικοί σύνδεσμοι - Πηγές 
 Οι τρεις πρώτοι νικητές στην εν λόγω διοργάνωση sports123.com
 Το έπος της Γάνδης www.onsports.gr
 Το χρονικό του Χάλκινου Θριάμβου www.volleyball.gr

Ευρωπαικο Πρωταθλημα
Ευρωπαικο Πρωταθλημα
Ευρωπαικο Πρωταθλημα
Αθλητικές διοργανώσεις που διεξάγονται κάθε δύο χρόνια
Μαρία του Λουξεμβούργου, κόμισσα του Βαντόμ

Η Μαρία του Λουξεμβούργου (Marie de Luxembourg, 1472 - 1 Απριλίου 1547) από τον Οίκο του Λουξεμβούργου ήταν Γαλλίδα ευγενής, κόρη του κόμη του Σαιντ-Πολ και μετους γάμους της έγινε πρώτα δούκισσα της Σαβοΐας και μετά κόμισσα του Βαντόμ.

Βιογραφία
Ήταν η πρώτη κόρη του Πέτρου Β΄ κόμη του Σαιν Πολ και της Μαργαρίτας, κόρης του Λουδοβίκου δούκα της Σαβοΐας.  

Παντρεύτηκε σε πρώτο γάμο τον θείο της Ιάκωβο κόμη του Ρομόν κόμη του Ρομόν και μετά τον Φραγκίσκο κόμη του Βαντόμ. Στον δεύτερο σύζυγό της έφερε τεράστια πλούτη, που κληρονόμησε από τον πρώτο, δηλαδή τις κομητείες του Σαιν-Πολ και του Σουασσόν στην Πικαρδία.

Μετά τον πρόωρο θάνατο του Φραγκίσκου το 1495 έγινε αντιβασίλισσα του Βαντόμ και διαχειρίστηκε τα εδάφη που είχε εκείνος κληρονομήσει από τον πατέρα του καθώς και τα δικά της. Πρόσφερε σημαντικό έργο κτίζοντας την εκκλησία του Αγίου Μαρτίνου και επεκτείνοντας το Κολέγιο του Αγίου Γεωργίου.

Οικογένεια
Παντρεύτηκε πρώτα τον Ιάκωβο του Οίκου της Σαβοΐας κόμη του Ρομόν και είχε τέκνο:
 Λουίζα-Φραγκίσκη απεβ. 1511.

Το 1486 απεβίωσε ο Ιάκωβος και η Μαρία έκανε δεύτερο γάμο το 1487 με τον Φραγκίσκο των Βουρβόνων κόμη του Βαντόμ. Παιδιά της ήταν:
 Κάρολος 1489-1537, κόμης, μετά δούκας του Βαντόμ.
 Φραγκίσκος 1491-1545, κόμης του Σαιν-Πολ.
 Λουδοβίκος 1493-1557, 
 Αντουανέτα 1493-1583, παντρεύτηκε τον Κλαύδιο του Οίκου της Λωρραίνης δούκα του Γκιζ.
 Λουίζα 1495-1575, ηγουμένη στο Φοντεβρώ.
 Ιάκωβος 1490-1491, απεβ. νήπιο.

Παραπομπές

Οίκος του Λουξεμβούργου
Κόμητες του Σουασόν
Πριγκίπισσες της Σαβοΐας
Ευρωπαϊκό πρωτάθλημα πετοσφαίρισης γυναικών

Το Ευρωπαϊκό πρωτάθλημα πετοσφαίρισης γυναικών είναι η σημαντικότερη διοργάνωση πετοσφαίρισης στην Ευρώπη σε επίπεδο εθνικών ομάδων γυναικών.
Η πρώτη διοργάνωση έλαβε χώρα το 1949 στην Τσεχοσλοβακία και σε αυτήν πρώτευσε η Σοβιετική Ένωση, η οποία κατέκτησε το πρωτάθλημα αήττητη, επικρατώντας με 3-0 σετ των αντιπάλων της και στους εξι αγώνες της.
Μέχρι τη διοργάνωση του 1985 (με εξαίρεση το 1977) ο νικητής αναδεικνυόταν με βαθμολογία έπειτα από μονούς αγώνες μεταξύ των ομάδων της τελικής φάσης, χωρίς τη διεξαγωγή τελικού.
Το 1977 και από το 1987 μέχρι σήμερα, διαξάγεται τελικός, όπως και αγώνας για την 3η θέση, μετά από αγώνες σε ομίλους.

Οι νικήτριες 

 Το 1975 η Ανατολική Γερμανία παρότι ηττήθηκε στον μεταξύ τους αγώνα από τη Βουλγαρία, κατέκτησε τελικά την 3η θέση, λόγω καλύτερου συντελεστή πόντων, όπως ίσχυε τότε.

Εξωτερικοί σύνδεσμοι
Οι τρεις πρώτες νικήτριες στο Sports123

Ευρωπαικο Πρωταθλημα
Ευρωπαικο Πρωταθλημα
Ευρωπαικο Πρωταθλημα
Αθλητικές διοργανώσεις που διεξάγονται κάθε δύο χρόνια
Ευρωμπάσκετ 2009

Το ευρωπαϊκό πρωτάθλημα καλαθοσφαίρισης του 2009 ή Ευρωμπάσκετ του 2009 ήταν η 36η διοργάνωση που διοργάνωσε η FIBA Europe. Διεξήχθη στην Πολωνία για δεύτερη φορά, καθώς προηγήθηκε η διοργάνωση του 1963. Πρωταθλήτρια Ευρώπης αναδείχθηκε για πρώτη φορά στην ιστορία της η Ισπανία.

Συμμετοχές 
Στην διοργάνωση μετείχαν οι εξής 16 χώρες:
 Πολωνία ως διοργανώτρια χώρα
 Οι 7 πρώτες ομάδες της προηγούμενης διοργάνωσης του 2007:

Ρωσία, Ισπανία, Λιθουανία, Ελλάδα, Γερμανία, Κροατία και Σλοβενία. 

 Οι υπόλοιπες 8 χώρες που προκρίθηκαν από την προκριματική φάση είναι:
 
Ισραήλ, πρώην Γιουγκοσλαβική Δημοκρατία της Μακεδονίας, Λετονία, Σερβία, Μεγ. Βρετανία, Τουρκία και Βουλγαρία. 

 Μια ακόμη ομάδα εκ των Πορτογαλίας, Βοσνίας και Ερζεγοβίνης, Βέλγιου, Ιταλίας, Γαλλίας, Φινλανδίας, Ουγγαρίας, Εσθονίας, Τσεχίας και Ουκρανίας μετά από πρόσθετο προκριματικό γύρο. Τελικά νικήτρια αναδείχθηκε η ομάδα της Γαλλίας.

Για την τελική φάση σχηματίστηκαν 4 όμιλοι:

Στάδια 
Η διοργάνωση διεξήχθη σε επτά διαφορετικές πόλεις σε όλη την Πολωνία. Οι αγώνες των δύο πρώτων φάσεων για κάθε έναν από τους έξι ομίλους διεξήχθη σε μία διαφορετική πόλη, ενώ ολόκληρη η τελική φάση πραγματοποιήθηκε στην Spodek Arena, στο Κατοβίτσε.

Αποτελέσματα

Α' Προκριματικός γύρος

1ος όμιλος

2ος όμιλος

3ος όμιλος

4ος όμιλος

B' Προκριματικός γύρος

5ος όμιλος 
(Οι ομάδες μεταφέρουν και τα μεταξύ τους αποτελέσματα του Α' γύρου)

6ος όμιλος 
(Οι ομάδες μεταφέρουν και τα μεταξύ τους αποτελέσματα του Α' γύρου)

Τελική φάση

Θέσεις 5 ως 8

Τελική Κατάταξη

Βραβεία 

 Χρυσή Πεντάδα:
  Μίλος Τεόντοσιτς
  Βασίλης Σπανούλης
  Ρούδι Φερνάντεθ
  Έραζεμ Λόρμπεκ
  Πάου Γκασόλ

Στατιστικά 
 Κορυφαίος σκόρερ:  Πάου Γκασόλ, 168 πόντους σε 9 παιχνίδια (μ.ο. 18,7)
 Πρώτος ριμπάουντερ:  Μάρτσιν Γκόρτατ, 65 ριμπάουντ σε 6 παιχνίδια (μ.ο. 10,8)
 Πρώτος σε ασίστ:  Μίλος Τεόντοσιτς, 47 ασίστ σε 9 παιχνίδια (μ.ο. 5,2)
 Πρώτος σε κλεψίματα:  Ρούδι Φερνάντεθ 17 κλεψίματα σε 8 παιχνίδια (μ.ο. 2,1)
 Πρώτος σε λάθη:  Βασίλης Σπανούλης, 35 λάθη σε 9 παιχνίδια (μ.ο. 3,9)

Συνθέσεις ομάδων 
  Ισπανία: Πάου Γκασόλ, Χουάν Κάρλος Ναβάρο, Βίκτορ Κλαβέρ, Ρούδι Φερνάντεθ,  Χόρχε Γκαρμπαχόσα, Σέρχιο Γιουλ, Κάρλος Καμπέθας, Ρίκι Ρούμπιο, Φελίπε Ρέγιες, Μαρκ Γκασόλ, Ραούλ Λόπεθ, Άλεξ Μουμπρού. Προπονητής: Σέρτζιο Σκαριόλο.

  Σερβία: Μίλος Τεόντοσιτς, Στέφαν Μάρκοβιτς, Μπόγιαν Πόποβιτς, Ούρος Τρίπκοβιτς, Ιβάν Πάουνιτς, Μιλένκο Τέπιτς, Νεμάνια Μπιέλιτσα, Νόβιτσα Βελίτσκοβιτς, Μίλαν Μάτσβαν, Νέναντ Κρστιτς, Κόστα Πέροβιτς, Μίροσλαβ Ραντούλιτσα. Προπονητής: Ντούσαν Ίβκοβιτς.

  Ελλάδα: Νικ Καλάθης, Γιάννης Καλαμπόκης, Βασίλης Σπανούλης, Στράτος Περπέρογλου, Νίκος Ζήσης, Γιώργος Πρίντεζης, Κωνσταντίνος Καϊμακόγλου, Αντώνης Φώτσης, Κώστας Κουφός, Γιάννης Μπουρούσης, Σοφοκλής Σχορτσιανίτης, Ανδρέας Γλυνιαδάκης. Προπονητής: Γιόνας Καζλάουσκας.

  Σλοβενία: Γιάκα Λάκοβιτς, Γκόραν Ντράγκιτς, Ντόμεν Λόρμπεκ, Σάμο Ούντριχ, Γιάκα Κλόμπουτσαρ, Μπόστιαν Νάχμπαρ, Γκόραν Γιάγκοντικ, Ούρος Σλόκαρ, Γιούριτσα Γκόλεματς, Ματίας Σμόντις, Έραζεμ Λόρμπεκ, Πρίμοζ Μπρέζετς. Προπονητής: Γιούρε Ζντοβτς.

Παραπομπές 

2009
Ευρωπαικο Πρωταθλημα Καλαθοσφαιρισης Ανδρων 2009
Ευρωπαικο Πρωταθλημα Καλαθοσφαιρισης Ανδρων 2009
Αντριάνα Σκλεναρίκοβα

Η Αντριάνα Σκλεναρίκοβα  ( 17 Σεπτεμβρίου 1971 στο Μπρέζνο της Σλοβακίας) είναι Σλοβάκα φωτομοντέλο.

Βιογραφία 
Γεννήθηκε στις 17 Σεπτεμβρίου 1971 στο Μπρέζνο της Σλοβακίας από τους Μίροσλαβ Σκλεναρίκ και Ζλάτιτσα Σκλεναρίκοβα.

Καριέρα 
Ενώ σπούδαζε ιατρική στην Πράγα, η Σκλεναρίκοβα συμμετείχε σε έναν διαγωνισμό μοντέλων όπου και κέρδισε. Το 1998 προσλήφθηκε ως ένα από τα μοντέλα για την εταιρεία Wonderbra. Στις Ηνωμένες Πολιτείες, υπήρξε μοντέλο της Victoria Secret.

Το 2005 εμφανίστηκε στο τηλεοπτικό ντοκιμαντέρ του Channel 5 Bra Wars: Boom or Bust.

Το 2008 συμμετείχε στην σειρά Rendez-vous en terre inconnue η οποία προβλήθηκε από το κανάλι France 2. Την ίδια χρονιά της δόθηκε ένας μικρός ρόλος στην ταινία «Αστερίξ στους Ολυμπιακούς Αγώνες».

Το 2011 συμμετείχε στον πρώτο κύκλο του γαλλικού Dancing with the Stars.

Προσωπική ζωή 
Από το 1994 έως το 1997 η Σκλεναρίκοβα είχε σχέση με τον Άγγλο τραγουδιστή Μικ Χάκναλ. 

Στις 22 Δεκεμβρίου 1998 παντρεύτηκε τον ποδοσφαιριστή Κριστιάν Καρεμπέ, με τον οποίο είχαν σχέση μόλις λίγους μήνες. Χώρισαν το 2011 αλλά το διαζύγιο τους εκδόθηκε επίσημα τον Δεκέμβριο του 2012.

Το 2011 ξεκίνησε τη σχέση τη σχέση της με τον Αρμένιο επιχειρηματία Αράμ Οχανιάν και τον Ιούνιο του 2014 παντρεύτηκαν στο Μαρόκο. Το ζευγάρι είναι ακόμη μαζί και έχουν αποκτήσει μια κόρη, την Νίνα Οχανιάν ( 2018).

Φιλμογραφία

Συμμετοχή 
 2006 : Fort Boyard, France 2
 2008 : Rendez vous en terre inconnue, France 2
 2011 : Génération mannequin, Nrj12
 2011 : Danse avec les stars saison 1, Tf1
 2012 : Miss France 2013, Tf1
 2013 : Pekin Express, M6
 2018 : À l'état sauvage avec Mike Horn (trek au Népal). M6

Animation 
 2006 : La Nuit des records avec Olivier Minne sur France 2
 2007 : Top Model saison 2 sur M6
 Depuis 2012 : Les pouvoirs extraordinaires du corps humain avec Michel Cymes sur France 2
 2013 : Temps forts du rallye des Gazelles sur M6
 2013 - 2014 : Pour le meilleur et pour le pire sur M6
 2015 : Recherche dans l'intérêt des familles sur M6

Αυτοβιογραφία 
 Je viens d'un pays qui n'existe plus, εκδόσεις Le Seuil, 2014.

Βραβεία 
 2009 Βραβείο Vienna Fashion, κατηγορία Style Icon

Παραπομπές 

 "Adriana Sklenarikova Karembeu Profile". The Fashion Model Directory (FMD)
 "'Wonderbras are safe' says Adriana". BBC News
 Editorial (26 January 2011). "Bigard, Manoukian et Karembeu dans "Danse avec les stars"" (στα γαλλικά). 7sur7.be
 "Exclusif. Adriana annonce sa séparation à Paris Match (Adriana announces her separation in Paris Match)" (στα γαλλικά). ParisMatch.com
 "Adriana and Christian Karembeu separate". France Today
 "Adriana quitte Christian Karembeu (Adriana leaves Christian Karembeu)"  (in French). France Soir
 "Adriana Karembeu va se marier"  (στα γαλλικά). Le Parisien

Εξωτερικοί σύνδεσμοι 
 Η Σκλεναρίκοβα στην imdb

 Αντριάνα Καρεμπέ στο Fashion Model Directory 
 Αντριάνα Σκλεναρίκοβα – AskMen.com
 Αντριάνα Καρεμπέ – likeat.me

Σλοβάκοι μοντέλα
Καπετάν Κόζιακας

Ο Καπετάν Κόζιακας (Θωμάς Πάλλας, 1917-1949) ήταν ένας από τους πρωτεργάτες της Εθνικής Αντίστασης. Συντέλεσε αποφασιστικά στη δημιουργία της ραχοκοκαλιάς του ΕΑΜ στην Πίνδο.

Διαδραμάτισε σημαντικό ρόλο στην Εθνική Αντίσταση από τις τάξεις του ΕΑΜ-ΕΛΑΣ της Θεσσαλίας, δραστηριοποιούμενος στη Θεσσαλία, στην Ήπειρο και στην Ανατολική Μακεδονία. Είναι από τα πρώτα θύματα της κατάστασης που δημιουργήθηκε μετά τη Συμφωνία της Βάρκιζας.

Παραπομπές

Μέλη του ΕΛΑΣ
Παροχή



Ορισμός 

Στη μηχανική ρευστών με τον όρο παροχή ενός αγωγού, στον οποίο ρέει κάποιο ρευστό, εννοείται είτε ή παροχή μάζας είτε η παροχή όγκου. Συνηθέστερα εννοείται η παροχή όγκου, που είναι ο όγκος ρευστού που διέρχεται από τον αγωγό στη μονάδα του χρόνου. Συνεπώς εξ ορισμού η παροχή (Π) δίνεται από τον μαθηματικό τύπο:

όπου Π = η παροχή (σε m³/sec), V = ο όγκος του ρευστού (σε m³) και t = ο χρόνος διάρκειας της ροής (σε δευτερόλεπτα sec).

Αν θεωρηθεί ότι παρατηρείται ισοπαχής αγωγός σταθερής διατομής F (m2) στον οποίο ρέει ρευστό με ταχύτητα u (m/sec) και Α το σημείο διατομής της έναρξης του χρόνου της παρατήρησης, θα διαπιστωθεί ότι τα μόρια του ρευστού που πέρασαν από το σημείο Α μετά από κάποιο χρόνο t θα βρίσκονται σ΄ άλλο σημείο του αγωγού, έστω σημείο διατομής Β, που θ΄ απέχει από το σημείο Α μια απόσταση s.
Κατά τα γνωστά από τη Φυσική, η απόσταση αυτή θα είναι το γινόμενο της ταχύτητας (υ) επί τον χρόνο της παρατήρησης t, δηλαδή s = υ t.
Επίσης η ίδια παρατήρηση υπαγορεύει ότι ο όγκος (V) του ρευστού που πέρασε από το σημείο της διατομής Α είναι το γινόμενο της διατομής επί της παραπάνω απόστασης, δηλαδή V = Α·s ή αντικαθιστώντας το s ο μαθηματικός τύπος γίνεται V = Α υ t.

Έτσι σύμφωνα με τα προηγούμενα η παροχή Π του παρατηρούμενου αγωγού θα είναι:
Π = V / t, σ΄ αυτό αντικαθιστώντας το V, γίνεται:
Π = (A υ t) / t, το οποίο απλοποιείται στον ακόλουθο τύπο της παροχής:

Ο τελευταίος αυτός τύπος υπαγορεύει ότι: "η παροχή ενός αγωγού είναι ίση με το γινόμενο της διατομής του επί τη ταχύτητα ροής".

Παράδειγμα εφαρμογής 
Έστω ότι από ένα αγωγό διαμέτρου 0,5 m ρέει νερό με ταχύτητα 4 m/sec. Αυτό και μόνο σημαίνει ότι η διατομή του αγωγού (F) θα είναι:
F = (π / 4) 0.52, και επειδή Π = Α υ συνάγεται ότι αυτή θα είναι Π = 0,195 m2  4 m/sec = 0,78 m³/sec
Δηλαδή η παροχή του συγκεκριμένου αγωγού θα είναι 0,78 κυβικά μέτρα ανά δευτερόλεπτο.

Πρακτικότερα είναι δυνατή η μέτρηση της παροχής ενός υδροσωλήνα συγκεντρώνοντας το εξερχόμενο νερό σε μια δεξαμενή ή δοχείο γνωστής προηγουμένως χωρητικότητας με απλή χρονομέτρηση μέχρι της πλήρωσης αυτού. Έτσι διαιρώντας τον όγκο του συλλεχθέντος νερού δια του χρόνου που διέρρευσε μέχρι πλήρωσης βρίσκεται η παροχή Π κατά τον προαναφερόμενο τύπο Π = V / t.

Δείτε επίσης 
Ροή των ρευστών
Ροήμετρο
Φαινόμενο Βεντούρι
Μετρητής Βεντούρι (υδρομετρικό όργανο)
Σωλήνας Πιτότ (υδρομετρικό όργανο)

Εξωτερικοί σύνδεσμοι

Δυναμική ρευστών